laion/Wikipedia-Exotic huggingface dataset:
Jevgeni Zolotko

Jevgeni Zolotko (sündinud 6. oktoobril 1983) on eesti installatsioonikunstnik ja skulptor. Zolotko sai bakalaureusekraadi Tartu Kõrgemas Kunstikoolis skulptuuri erialal 2008. aastal ning magistrikraadi Eesti Kunstiakadeemias skulptuuri erialal 2010. aastal. Jevgeni Zolotko on üks riikliku kunstnikupalga saajaid aastatel 2021–2023. 2011 Eesti Kaasaegse Kunsti Muuseumi Köler Prize 2012 Anton Starkopfi nimeline skulptuuripreemia 2016 ajakirja Akadeemia kunstiauhind 2020 Ado Vabbe nimeline stipendium 2020 kujutava ja rakenduskunsti sihtkapitali aastapreemia "Jevgeni Zolotko". "Jevgeni Zolotko". "Eesti Kultuurkapitali aastapreemiad ja elutööpreemiad 2011-2020".
Nadija Vassina

Nadija Vassina (ukraina keeles Надія Андріївна Васіна; sündinud 11. juulil 1989) on Ukraina iluvõimleja.
Rudolf Hesso (Baden-Baden)

Rudolf Hesso Badenist (u. 1290 – 17. august 1335) oli markkrahv Hesso ja Rienecki Adelheidi poeg. Pärast isa surma 1297. aastal valitses ta markkrahvkonda üheskoos oma onu Rudolf III-ga. 1332. aastast kuni oma surmani valitses ta üksi. Ta oli abielus Burgundia Johannaga, kes oli Burgundia Renaud' tütar ja Pfirti krahvi Ulrich II lesk. Nad said 2 tütart: Margareta (suri 1367) Adelheid (suri pärast 1399) Kuna Rudolf Hessol ei olnud meessoost pärijaid, päris Baden-Badeni pärast tema surma tema nõbu Rudolf IV.
Taimi Paljak

Taimi Paljak (sündinud 1958) on eesti sünoptik. 2007. aastal kaitses ta Tartu Ülikooli bioloogia-geograafiateaduskonnas magistritöö "Õhutemperatuuri järskude muutuste statistiline ja sünoptiline analüüs külmal poolaastal ajavahemikul 1951–2006" ning sai magistrikraadi. 2024 Valgetähe V klassi teenetemärk "Õhutemperatuuri järskude muutuste statistiline ja sünoptiline analüüs külmal poolaastal ajavahemikul 1951–2006" ETIS (vaadatud 4. märtsil 2022) "Taimi Paljak. Ilma hääletoru" Horisont 4/2016 (lk 20–24) "Taimi Paljak: "Iga kevad on nautimist väärt"" Kodus.ee
Eerik Haameri nimeline kunstiauhind

Eerik Haameri nimeline kunstiauhind on 2017. aastal Kuressaare linna asutatud preemia, mille eesmärk on tunnustada silmapaistvaid saavutusi kunsti valdkonnas ja jäädvustada kunstnik Eerik Haameri mälestust. Auhinda annavad välja Kuressaare linn ja selle õigusjärglane Saaremaa vald. Auhind anti esmakordselt välja 2018. aastal Eerik Haameri 110. sünniaastapäeval, tähistades ühtlasi Eesti Vabariigi 100. sünnipäeva. Auhind koosneb mälestusesemest, aukirjast ja stipendiumist suurusega 2000 eurot. Auhind määratakse eesti autorile, kelle viimase aasta loomingus on kunstiliselt kõrgel tasemel leidnud mõtestamist Eestimaa saatus ja siinsete inimeste elu, kusjuures on eelistatud merega seotud saareline eluviis, kodumaalt välja rännanute käekäik mujal maailmas ja inimsust laiemalt puudutavad eksistentsiaalsed teemad ning üldinimlikud väärtused. Auhinnale võivad kandideerida eri valdkondades ja tehnikates tegutsevad kunstnikud nii eksponeeritud üksikteoste kui ka näitusekomplektidega ja kunstiteadlased-kuraatorid näituseprojektide või trükistega, mis on avalikult eksponeeritud või välja antud jooksval kalendriaastal. Erandkorras võib auhinna anda ka autorite grupile ning autorile viimaste aastate loomingu või elutöö eest. Auhind antakse isikule vaid ühel korral. 2017 Uno Roosvalt 2018 Karel Koplimets 2019 Juta Kivimäe ja Isabel Aaso-Zahradnikova (pagulaskunstnik Maire Männiku loomingu päästmise ja nähtavakstegemise eest) 2020 Enno Hallek 2021 Aksel Haagensen 2022 Peeter Laurits 2023 Elo Liiv "Eerik Haameri nimelise kunstiauhinna statuut". Riigi Teataja. Vaadatud 04.01.2022. Eerik Haameri kunstiauhind Aksel Haagensenile. Eesti Kunstiakadeemia veebisait.
Vanaussaia

Vanaussaia on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Vara valda. Kohalikus pruugis Vana‿`ussaja, Kodavere, kuulunud Kavastu mõisale, 1818 Ussaja.  Vanaussaia talust väljakasvanud küla, esimest korda nimestikus 1970. Varem oli Kõnnu küla osa. 1977 liideti Vanaussaiaga Kõnnu küla (1582 Kende). Külas on ka Vastse-Ussaia talu. Lõuna-Eesti murretes tähendab `ussaid või usse aid õue või aeda. Küla kaguosas paiknevad Kusnetsi talud (vn Кузнецо́во), mida on varem ka külaks peetud Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Vikerlased (koor)

Vikerlased on 2017. aastast Tallinnas tegutsev segakoor. Vikerlased on Eesti ja Baltikumi esimene LGBT+ koor. Koori asutas gümnasist Pearu Pung. Koori dirigent on Keio Soomelt. Vikerlased osalesid 2019. aastal toimunud XXVII üldlaulupeol. LGBT-liikumised Eestis Eesti LGBT Ühing Geikristlaste Kogu Eesti LGBT Ühing (19.01.2019). "Kes on segakoor Vikerlased?". Vaadatud 4.01.2022. Eesti Laulu- ja Tantsupeo SA (2019). "Facts and figures". Minu arm. Eesti laulu ja tantsu juubeliaasta. Vaadatud 4.01.2022.
Kääbuskaruslased

Kääbuskaruslased (Nolidae) on sugukond liblikalisi. Sugukonda kuulub kokku umbes 1700 liiki. See takson kuulus varem sugukonda öölased (Noctuidae). Nola – kääbuskaruslane karuslased
Ultonia

Ultonia oli Briti reisi-kaubalaev, mille ehitas 1898. aastaks C. S. Swan & Hunter sadamalinnas Wallsend-on-Tyne'is. Saksa Riigi allveelaev U-53 torpedeeris seda Esimese maailmasõja käigus 27. juunil 1917. aastal. Laev hukkus Põhja-Atlandi ookeanis umbes 306 km kaugusel Fastneti tuletornist, mille käigus uppus üks inimene.
Fastneti tuletorn

Fastneti tuletorn on 54 meetri kõrgune rajatis, mis asub Põhja-Atlandi ookeani kõrvalisel Fastneti kaljul. See on Iirimaa saare lõunapoolseim punkt ning asub Cape Cleari saarest 6,5 kilomeetrit edelas kui ka maismaal asuvast Corki krahvkonnast 13 kilomeetrit lõunas. Praegune ehitis on teine sinna kaljule ehitatud tuletorn, mis on ühtlasi Iirimaa kõrgeim.  Fastneti tuletorn – pildid, videod ja helifailid Wikimedia Commonsis
Kontrastsus

Kontrastsus on terav erinevus varjude ja valguse vahel või heledamate ja tumedamate värvide vahel, mis muudab objekti (või selle esituse pildil või kuval) eristavamaks.
Hamilton Heights (Manhattan)

Hamilton Heights on New Yorgi naabruskond Manhattani põhjaosas. Koos Manhattanville'i and Morningside Heightsi naabruskondadega lõunas moodustavad need West Harlemi. Washington Heights asub sellest põhja pool, ida pool aga Central Harlem. Hamilton Heightsi piiravad edelas 135th Street, loodes Riverside Drive, kirdes 155th Street ning kagus Edgecombe Avenue ja Saint Nicholas Avenue. Kogukond on nime saanud Ameerika Ühendriikide asutaja Alexander Hamiltoni järgi, kes elas kaks viimast eluaastat Hamilton Grange'i häärberis, kui Upper Manhattan oli veel peamiselt põllumaa. Sugar Hill
Vara küla

Vara on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal oli küla Vara valla halduskeskus. Elanike arv oli 432 (2002). Vara külas asub 9-klassiline Vara põhikool. Samuti on külal oma lasteaed, raamatukogu, kogukonnakeskus, rulapark ja üks kauplus. Vara Brigitta kirik Vara Põhikool Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Johannes Rammul

Johannes Rammul (30. mai 1898 Sootaga vald, Tartumaa – 13. november 1943 Sverdlovski oblast, Tavda) oli Eesti raadiotööstur ja raadioekspert. Õppis Laiuse kihelkonnakoolis ning seejärel Kroonlinnas raadiotelegraafiat. Pärast Eesti vabadussõda täiendas oma sõja-aastail katkenud keskharidust (1917–18, arvatavasti eksternina, oli ta sooritanud Helsingi vene gümnaasiumis eksamid). Johannes Rammul võttis 1919. aastal miiniristleja "Gavril" telegrafistina osa Põhja-Jäämere hüdrograafilise uurimise retkest. Pärast Tartu rahulepingu sõlmimist naasis optandina kodumaale ning teenis 1920. aastal rahvaväe sädetelegraafikompaniis. Seejärel tegutses Rammul Tallinna sadama ja Balti Päästeseltsi raadiojaamades. "Elektrooniline memoriaal. EESTI KOMMUNISMIOHVRID 1940–1991". Eesti Mälu Instituut. Vaadatud 4.01.2022. Raudsepp, Jüri (14.06.1998). "Telegrafistist raadiotöösturiks". Õhtuleht. Vaadatud 4.01.2022. Raudsepp, Jüri "Sunnitöö motiiv vaid ettevõtlus". Sõnumileht: SL. 14 juuni 1998 (sisaldab fotot Johannes Rammulist)
Jhilmar Lora

Carlos Jhilmar Lora Saavedra (sündinud 24. oktoober 2000 |Limas) on Peruu jalgpallur (kaitsja). Ta mängib Peruu kõrgliiga klubis Sporting Cristal ja Peruu jalgpallikoondises. Sporting Cristali meeskonnas debüteeris ta Peruu kõrgliigas 2019. aastal. Aastal 2020 tuli ta klubiga Peruu meistriks ja võitis 2021. aastal Copa Bicentenario. Peruu jalgpallikoondises debüteeris Lora 2021. aastal ning kuulus samal aastal Peruu koondisse Copa Américal. Sporting Cristal Peruu Primera División: 2020 Copa Bicentenario: 2021
Kesk-Lääs

Kesk-Lääs (inglise keeles Midwest, Midwestern United States ja American Midwest) on Ameerika Ühendriikide Rahvaloenduse Büroo määratletud üks neljast geograafilisest piirkonnast, mis katab Ameerika Ühendriikide kesk- ja põhjaosa. 2020. aasta rahvaloenduse seisuga elab Kesk-Läänes ligi 69 miljoni inimest. Kesk-Lääs hõlmab kaksteist osariiki – Illinois, Indiana, Iowa, Kansas, Lõuna-Dakota, Michigan, Minnesota, Missouri, Nebraska, Ohio, Põhja-Dakota, Wisconsin. Kesk-Läänele on iseloomulik Suur tasandik ja põhjaosas Suur järvistu. 19. sajandil märkis Kesk-Lääs algselt Mississippi jõest lääne poole jäävat piirkonda. 1880. aastatel hakkas see mõiste tähistab USA keskosa. Piirkonnale on antud ka teisi nimetusi, nt Northwest, Old Northwest (Loodeterritooriumi järgi) ja Mid-America, mida aga enam ei kasutata. Suurim linn Kesk-Läänes on Chicago, millele järgnevad Columbus ja Indianapolis. Teised suuremad linnad on muuhulgas Bismarck, Cincinnati, Cleveland, Des Moines, Detroit, Fargo, Fort Wayne, Grand Rapids, Kansas City, Lincoln, Madison, Milwaukee, Minneapolis, Omaha, Rapid City, Sioux Falls, Saint Louis, Saint Paul, Toledo ja Wichita. Kesk-Lääne vanim linn on Sault Ste. Marie, mis asutati 1668. aastal. Suur osa Kesk-Lääne elanikest on saksa päritolu (üle terve piirkonna), eriti Wisconsin, kus veel 1980. ja 1990. aasta rahvaloenduste järgi oli rohkem kui pool osariigi elanikest saksa juurtega. 1910. aasta rahvaloendusel oli 57% Omaha linnaelanikest saksa juurtega, ka eriti Cincinnati ja Milwaukee olid saksa immigrantide seas soositud sihtkohad. Lisaks emigreerus 19. sajandi lõpus-20. sajandi alguses Kesk-Läände ka palju teisi Kesk- ja Põhja-Euroopa immigrante: palju Suure tasandiku osariikide (Minnesota, Dakotad, Iowa, aga ka Wisconsini lääneosa) elanikke on ka skandinaavia (peamiselt norra ja rootsi) juurtega, Ülem-Michiganis elanikest on paljud soome, Suure järvistu sadamalinnades (Chicago, Milwaukee, Detroit, Cleveland, Toledo) poola, Iowas ja Nebraskas tšehhi ning Michigani lääneosas (Grand Rapidsi ümber) hollandi juurtega. Ka iiri ja itaalia juurtega inimesi on palju, peamiselt Suure järvistu suurtes sadamalinnades, aga samas ka näiteks Omahas. Kesk-Lääne majanduses on põllumajandusel alati olnud suur osa, eriti vägagi viljakas piirkonna lääneosas Suurel tasandikul, mistõttu on see tänaseni suur põllumajandusala. Idaala, peamisel Suure järvistu ümber, sai 19. sajandi lõpul USA tähtsaimaks tööstuspiirkonnaks, mis hakkas alla käima alles 20. sajandi lõpupoole. Kesk-Lääs, eriti Chicagost lääne pool asuv ala, on traditsiooniliselt alati olnud isolatsionistlike vaadetega, pooldades USA kõrvalejäämist väliskonfliktidest. Need vaated pärinevad peamiselt saksa ja rootsi immigrantidelt.
Ants Looman

Ants Looman (3. veebruar 1930, Haapsalu – 2021) oli eesti filmioperaator. 1992 "Tallinna ajaloost" – dokumentaalfilm, operaator 1990 "Anastus" – dokumentaalfilm, operaator 1990 "Eesti laskmissport. Meisterlaskur Kaarel Kübar" – filmikroonika, operaator 1990 "Katõ ilma veere pääl" – dokumentaalfilm, operaator 1989 "Balti riikide rahvaste folkloorist" – filmikroonika, operaator 1989 "Balti tee" – filmikroonika, operaator 1989 "Täievoliline esindaja" – dokumentaalfilm, operaator 1988 "Mälestus Artur Alliksaarest" – filmikroonika, operaator 1988 "Minu kodu on minu kindlus" – dokumentaalfilm, operaator 1987 "Mehstroimaš" – reklaamfilm, operaator 1971 "Mardileib" – animafilm, operaator 1971 "Putukate suvemängud" – animafilm, operaator 1970 "Lumeveski" – animafilm, operaator 1969 "Lindude ja loomade sõda"  – animafilm, operaator 1969 "Uhti, uhti uhkesti!" – animafilm, operaator 1968 "Operaator Kõps kiviriigis" – animafilm, operaator 1967 "Jussikese seitse sõpra" – animafilm, operaator 1967 "Vanapagan sulast kauplemas" – animafilm, operaator 1966 "Operaator Kõps üksikul saarel" – animafilm, operaator 1965 Moskva „Süütenöörile” nõukogude bürokraatia paroodia animafilm "Käbid" koos Kalju Kurepõlluga 1965 "Jaak ja robot" – animafilm, operaator 1965 "Operaator Kõps marjariigis" – animafilm, operaator 1964 "Operaator Kõps seeneriigis" – animafilm, operaator 1962 "Kaks lugu" – animafilm, tootmisassistent 1962 "Ott kosmoses" – animafilm, tootmisassistent 1962 "Peaaegu uskumatu lugu" – animafilm, tootmisassistent 1961 "Mina ja Murri" – animafilm, tootmisassistent 1960 "Metsamuinasjutt" – animafilm, tootmisassistent 1959 "Põhjakonn" – animafilm, tootmisassistent 1957 "Mehed jäävad koju…" – animafilm, produtsent "Ants Loomann filmograafia". Eesti Filmi Andmebaas. Vaadatud 04.01.2022.
Strych:9

Strych:9 on 2018. aastal Tartus loodud Eesti raskemuusika ansambel. 2020. aasta septembris anti välja debüütsingel "Sacrifice" ning 2021. aasta mais avaldati esimene täispikk album. Kaspar "Kapa" Kull – vokaal (2020-...), kitarr (2018-2020) Ants Reiu – kitarr (2018-...) Reio Jõelo – kitarr (2020-...), bass (2019-2020) Jüri Kallas – bass (2020-...) Madis Kaljurand – trummid (2020-...) Magnus Kokk – trummid (2019) Haarold Toomsalu – bass (2018) 2021 "Parasiit" (album) 2020 "Sacrifice" 2020 "Everyone, everything" 2021 "ESWAS" Tartu raskemetallibänd Strych:9 avaldas debüütvideo Postimees, 9. september 2020 Strych:9 andis välja uue videosingli Postimees, 18. oktoober 2020 "Strych:9 avaldas uue muusikavideo ning debüütalbumi ilmumiskuupäeva" Postimees, 4. aprill 2021 "Tartu raskekahur Strych:9 avaldas debüütalbumi «Parasiit»" Postimees, 13. mai 2021 Strych:9 ametlik veebipood Strych:9 Facebookis
Hamilton Grange'i häärber

Hamilton Grange'i häärber (inglise keeles Hamilton Grange Mansion või lihtsalt The Grange) on Manhattani haljasalal St. Nicholas Park asuv härrastemaja. Seal elas Ameerika Ühendriikide üks asutajatest Alexander Hamilton. Ehitist, mille mälestisväärsus on igati kaitstud, on sajandite jooksul võrreldes oma algse asupaigaga veidi ümberkolitud. Hamilton Heights  Hamilton Grange'i häärber – pildid, videod ja helifailid Wikimedia Commonsis
Rudolf IV (Baden-Pforzheim)

Rudolf IV Badenist (suri 25. juunil 1348) oli of Badeni markkrahvi Hermann VII ja Truhendingeni Agnese poeg. Talle kui nooremale pojale oli talle esialgu määratud kiriklik karjäär. Temast sai kanoonik Speyeris. Kui tema isa 1291. aastal suri, Baden jagati ja ta sai Baden-Pforzheimi. Esialgu valitses ta Baden-Pforzheimi koos oma venna Hermann VIII-ga. 1300. aastast kuni oma surmani valitses ta üksi. Austria hertsogi Leopold I ja keiser Ludwig IV vahelises konfliktis asus ta esialgu Leopoldi poolele. Mõne aja pärast vahetas ta poolt ja asus Ludwig IV poolele, kes 1334. aastal pantis Rudolf IV-le Ortenburgi lossi, Offenburgi, Gengenbachi ja Zell am Harmersbachi linnad ning keiserlikud valdused Ortenau piirkonnas. 1335. aastal päris ta oma nõolt Rudolf Hessolt Baden-Badeni. Pärast Rudolf IV surma jagasid tema pojad pärandi, Friedrich III sai Baden-Badeni ja Rudolf V sai Baden-Pforzheimi. Rudolf abiellus 28. veebruaril 1318 Bolandeni Philipp V tütre Luitgardiga (suri 1324/25). See abielu jäi lastetuks. Pärast Luitgardi surma abiellus ta 18. veebruaril 1326 Oettingeni krahvi Friedrich I tütre Mariaga (suri 10. juunil 1369). Nad said kaks poega: Friedrich III (u 1327 – 2. september 1353) Rudolf V (suri 1361) Badeni valitsejate loend
Kiseljak

Kiseljak (kirillitsas Кисељак) on linn Bosnia ja Hertsegoviinas Kesk-Bosnia kantonis.  Kiseljak – pildid, videod ja helifailid Wikimedia Commonsis
Posušje

Posušje (kirillitsas Посушје) on linn Bosnia ja Hertsegoviinas Lääne-Hertsegoviina kantonis.  Posušje – pildid, videod ja helifailid Wikimedia Commonsis
Travnik

Travnik (kirillitsas Травник) on linn Bosnia ja Hertsegoviinas, Kesk-Bosnia kantoni halduskeskus.  Travnik – pildid, videod ja helifailid Wikimedia Commonsis
Hermann VIII (Baden-Pforzheim)

Mitte segi ajada tema nõo Hermann VIII (Baden-Baden) Hermann VIII Baden-Pforzheimist oli markkrahv Hermann VII ja Truhendingeni Agnese poeg. 1291. aastast kuni oma surmani valitses ta koos oma venna Rudolf IV-ga Baden-Pforzheimi, Badeni markkrahvkonna põhjaosa.
Hermann VIII (Baden-Baden)

Mitte segi ajada tema nõo Hermann VIII (Baden-Pforzheim) Hermann VIII Badenist (suri 1338) oli titulaarne Baden-Badeni markkrahv. Ta oli markkrahv Hesso ja Klingeni Klara poeg.
Frederick Douglass Circle

Frederick Douglass Circle on Upper West Side'il asuv ringristmik, kus ristuvad Eighth Avenue (Central Park West ja Frederick Douglass Boulevard) ning West 110th Street (Cathedral Parkway ja Central Park North). Ringtee keskel asub Frederick Douglassi monument. Central Park  Frederick Douglass Circle – pildid, videod ja helifailid Wikimedia Commonsis
Frederick Douglass

Frederick Douglass (sünninimega Frederick Augustus Washington Bailey; veebruar 1817 või 1818 Talboti maakond, Marylandi osariik – 20. veebruar 1895 Washington) oli afroameeriklasest abolitsionist, kirjanik, kõne- ja riigimees. Ta oli 19. sajandi üks tuntumaid orjusevastaseid. Ta sündis orjana. Ta eraldati oma emast imikuna. Kuni kuueaastaseks saamiseni kasvatas teda vanaema. Noorena töötas ta koduteenijana Baltimore'is, kus ta õppis lugema. 16-aastaselt töötas ta istanduses. Aastal 1838 põgenes ta New Yorki ja sealt Massachusettsi osariigis asuvasse New Bedfordi, kus muutis oma nime, et teda ei tabataks. Aastal 1841 toimunud orjusevastaste kokkutulekul antud kõne innustas teda liituma orjusevastase seltsiga. Aastal 1845 ilmus tema autobiograafia "Narrative of the Life of Frederick Douglass, an American Slave". Vältimaks oma peremehe kätte langemist, keda oli jutustuses mainitud, suundus Douglass Inglismaale ja Iirimaale (1845–1847). Pärast Ameerikasse naasmist oli tal võimalus ennast vabaks osta. Ta hakkas välja andma orjusevastast ajalehte "North Star", mida ta avaldas New Yorgi osariigis Rochesteris kuni 1860. aastani. Aastal 1851 lahknesid tema arvamused radikaalse abolitsionisti William Lloyd Garrisoniga ning ta liitus James G. Birney juhitud mõõdukatega. Hiljem toetas ta naiste valimisõigust ja mustanahaliste õigusi ning töötas aastatel 1889–1891 Ameerika Ühendriikide suursaadikuna Haitis. Britannica Concise Encyclopedia. Encyclopaedia Britannica, Inc. 2008. Lk lk 568. ISBN 1-593394-92-6.  Frederick Douglass – pildid, videod ja helifailid Wikimedia Commonsis
Välgi

Välgi on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Vara valda. Küla territooriumile jääb osa Välgi looduskaitsealast. Pärast Põhjasõda tuli Välgisse palju venelasi. 1859. aastal valmis külas Välgi õigeusu kirik. Külas on mitmeid, alates 13. sajandist pärinevaid vadjapäraseid kalmusid. Välgis on ka muinasasulakoht, külakalmistu ja kirikuaed. Välgis asusid Eesti ühed olulisimad sõelade valmistamise rajatised. 1977. aastal liideti Välgi külaga Välgi-Alajõe. Välgi etnosemiootik Valdur Mikita on kirjutanud: "Välgi metsad on läinud Eesti kultuurilukku sellega, et siin läks hulluks Juhan Liiv." Välgi kirik Välgi külanõukogu Välgi looduskaitseala Välgi metsad (kirjastus) Välgi raamatukogu Haldus- ja asustusjaotus, vaadatud 1.03.2023. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014. Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 696. Peeter Päll: artikkel "Välgi" Eesti kohanimeraamatus. Tallinn: Eesti Keele Sihtasutus, 2016. Valdur Mikita "Lingvistiline mets", Välgi: Välgi Metsad, 2013, lk 200
Tolmulapp

Tolmulapp on tekstiilist või muust sobivast materjalist lapp, millega pühitakse tolmu mööblilt ja muudelt pindadelt. Tolmulappi saab tolmu eemaldamiseks kasutada nii kuivalt kui ka märjakstehtuna. Kleeptolmulapp on tolmulapp, mis võtab tolmu ja muu lahtise mustuse pinnalt enda külge kleepumise abil. tolmuhari põrandalapp
Somaalia Vabariik

Mitte segi ajada Somaalia ega Somaalimaaga. Somaalia Vabariik (somaali keeles Jamhuuriyadda Soomaaliyeed; itaalia keeles Repubblica Somala; araabia keeles الجمهورية الصومالية, Jumhūriyyat aṣ-Ṣūmālīyyah; inglise keeles Somali Republic) oli Somaaliast ja Somaalimaast koosnenud riik, mis moodustati Somaalimaa Usaldusterritooriumi (endise Itaalia Somaalimaa) ja Somaalimaa Riigi (endise Briti Somaalimaa) ühendamisel 1. juulil 1960. Esimese valitsuse moodustasid ühes teiste endiste usaldusterritooriumi ja protektoraadi valitsuse liikmetega Abdullahi Issa ja Muhammad Haji Ibrahim Egal. Parlamendi juhiks sai Haji Bashir ning riigi esimeseks presidendiks Aden Abdullah Osman Daar. Daar määras juba 22. juulil 1960 uueks peaministriks Abdirashid Shermarke. Juulis 1961 kinnitati rahvahääletusel 1960. aastal koostatud uus põhiseadus, mille rakendamisest Somaalimaa keeldus. Vabariik kestis 1969. aastani, kui Kõrgeim Revolutsiooninõukogu veretu riigipöördega võimu haaras ning Somaalia Demokraatliku Vabariigi välja kuulutas. Somaalia Somaalimaa Somaalimaa ajalugu International Demographic Data Center (U.S.), United States Bureau of the Census (1980). World Population 1979: Recent Demographic Estimates for the Countries and Regions of the World. The Bureau. pp. 137-138. The Illustrated Library of The World and Its Peoples: Africa, North and East, Greystone Press: 1967, p. 338 Poore, Brad. "Somaliland: Shackled to a Failed State". Stanford Journal of International Law. (45) 1. Ramadane, Zakaria Ousman. “Somalia: State Failure, Poverty and Terrorism.” Counter Terrorist Trends and Analyses, vol. 6, no. 7, 2014, pp. 13–16. JSTOR, www.jstor.org/stable/26351270. Accessed 30 Apr. 2021. Lewis, I. M. (aprill 1963). "The Somali Republic since Independence". The World Today. 19 (4). JSTOR 40393489. Menkhaus, Ken (2017). "Calm between the storms? Patterns of political violence in Somalia, 1950–1980". Anderson, David M.; Rolandsen, Øystein H. (toim-d). Politics and Violence in Eastern Africa: The Struggles of Emerging States. London: Routledge. Lk 20–34. ISBN 978-1-317-53952-0.
Duke Ellington Circle

Duke Ellington Circle on Upper East Side'il asuv ringristmik, kus ristuvad Fifth Avenue ning 110th Street. Ringtee keskel asub Duke Ellingtonile pühendatud monument. Central Park  Duke Ellington Circle – pildid, videod ja helifailid Wikimedia Commonsis
Ätte

Ätte on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Vara valda. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Paljundusgraafika

Paljundusgraafia ehk estampgraafika ehk trükigraafika on graafikas trükiplaadi abil tõmmiste saamine.